Ziņojums
pie 2011.gada pārskatu


     Biedrība „Būvmateriālu ražotāju asociācija” (turpmāk – Asociācija), juridiskā adrese Lielirbes iela 17-A, Rīga, LV-1046, reģistrēta LR Uzņēmumu reģistrā 2010.gada 3.martā ar reģistrācijas Nr. 40008154854. 

     Asociācijas mērķis ir biedru interešu pārstāvība valsts pārvaldes orgānos, Latvijas normatīvo aktu attīstības veicināšana, veicinot atbalstu Latvijas būvmateriālu ražotājiem, būvmateriālu ražošanas noteikšanas veicināšana par vienu no valsts prioritārajām nozarēm, būvmateriālu ražotāju uzņēmējdarbības pieredzes un rezultātu apkopošana, būvmateriālu kvalitātes standartu un kvalitāti apliecinošu zīmju ieviešana, savstarpējas sadarbības attīstīšana un koordinēšana starp asociācijas dalībniekiem, nozares skarošas informācijas izplatīšana.
     Nolūkā īstenot asociācijas mērķus, 2011.gadā tika organizētas 9 asociācijas Valdes un Vecbiedru sēdes, asociācijā tika uzņemti 3 jauni biedri:
SIA „Pļaviņu DM”, SIA „Vincents Polyline” un SIA „Siguldas Būvmeisters”. 
     BRA Valdes sēdēs ar priekšlasījumiem piedalījās:
- VID Nodokļu pārvaldes direktore I.Pētersone,
- EM Iekšējā tirgus departamenta ES preču un pakalpojumu tirgus daļas vodītājs,
  D.Matulis,
- LDDK ģenerāldirektore L.Meņģelsone,
- iExpo programmas vadītājs I.Burtcevs (Igaunija),
- Kokneses fonda Valdes priekšsēdētāja V.Auziņa u.c.
     Pēc BRA iniciatīvas pie LTRK tika izveidota Enerģētikas darba grupa, kuras uzdevums ir realizēt ražošanas uzņēmumu nostāju - nodrošināt enerģētiku par zemāku cenu ilgtermiņā un tās  piegāžu stabilitātes garantiju.
     BRA piesaistot LTRK speciālistus panāca Atjaunojamās enerģijas likuma virzības Saeimā apturēšanu un nosūtīšanu atpakaļ EM ministrijai pārstrādei. Radītais likumprojekts radītu elektroenerģijas cenas nepamatotu paaugstināšanu un nozares uzņēmumu konkurences spēju samazināšanos.
     Sagatavotas vēstules Ekonomikas un Satiksmes ministrijām par pašlaik spēkā esoša normatīva „Tiltu specifikācija 2005” nepamatotu prasību iekļaušanu, kas liedz betona izhgatavošanā pielietot Latvijā ražotos būvmateriālus: cementu un minerālmateriālus. Panākta darba grupas izveidošana normatīva pārstrādē.
     Panākta 3asociācijas uzņēmumu pārstāvju iekļaušana Latvijas Izglītības ministrijas Nozaru ekspertu padomē. 
     BRA pārstāvis tika iekļauts EM Būvniecības likuma izstrādes darba grupā, kā arī darba grupā pie Saeimas Tautsaimniecības komisijas likuma redakcijas saskaņošanai.
     BRA kopīgi ar RTU izstrādāja un virzīja apstiprināšanai starptautiski atzītu profesijas studiju standartu Ilgspējīgas būvniecības projektu vadības inženieris.
     Panākta vienošanās ar EM Latvijas Investīciju attīstības aģentūru par to, lai pirms Latvijas Ārējās ekonomiskās pārstāvniecības vadītāja nozīmēšanas atsevišķas ārvalstīs, tas tiktos BRA un uzklausītu nozares uzņēmumu pārstāvjus par sadarbības interesēm konkrētajā valstī. BRA tikās ar nozīmēto pārstāvniecības vadītāju Ukrainā, Baltkrievijā, Norvēģijā un Ķīnā.
     Sagatavoti BRA priekšlikumi VARAM izstrādātajiem MK Noteikumiem Nr.280, Nr.448 un Nr.779 par zemes dzīļu izmantošanu.
     Organizēts un novadīts seminārs starptautiskās būvniecības izstādes „Māja1 2011” ietvaros „Jaunākie risinājumi energoefektīvu ēku būvniecībā”.
     Panākta BRA iekļaušana atjaunotājā Būvniecības padomē un tās ietvaros līdzdalība tikšanās ar EM ministru D.Pavļutu un VARAM ministru E.Sprūdž. 
     Sagatavota vēstule un organizēta tikšanās ar EM Būvniecības departamenta direktori I.Ošu par ETA tehniskā apstiprinājuma institūcijas konkursa norisi un BRA nostāju šādas institūcijas nozīmēšanas nepieciešamībai.
    Apkopoti asociācijā ietilpstošo uzņēmumu ražošanas (ražošanas apjoms, strādājošo skaits, investīciju apjoms ražošanā, eksporta apjoms) un enerģijas patēriņa dati (elektroenerģija, gāzes enerģija) par laika posmu no 2007.līdz 2011.gadam, veikta to analīze. Sagatavota virkne rakstu Latvijas masu medijiem par būvmateriālu nozares attīstību un tās perspektīvām.
   
    Asociācijas gada ienākumus veido asociācijā ietilpstošo biedru naudas maksājumi, saskaņā ar Valdē apstiprināto dalībnieku biedru maksām, un 2011.gadā sastāda       LVL. Izdevumi sastāda      LVL.

    Ar darba līgumiem nodarbināto patstāvīgu darba ņēmēju asociācijā ir tikai tās izpilddirektors. Grāmatvedības pakalpojumu sniedz SIA „Padomnieks”. Pamatojoties uz Uzņēmuma līgumu Nr.1 Jānis Anspaks veic Būvmateriālu ražotāju mājas lapas administrēšanu. 
Asociācijai nav saistību, ķīlu, garantiju, galvojumu.



Būvmateriālu ražotāju asociācijas 
izpilddirektors                                                                                       L.Jākobsons





Rīgā, 2012.gada 25.martā


